# IRIS-T

El míssil IRIS-T (Infra Red Imaging System Tail/Thrust Vector-Controlled) és un míssil aire-aire de curt abast i guiatge per infrarojos. És un disseny recent desenvolupat per un programa liderat per Alemanya. El seu objectiu és substituir al conegut AIM-9 Sidewinder tot millorant-ne les capacitats però mantenint la compatibilitat de les plataformes de llançament del míssil.

## Història

A principis de la dècada del 1980 els països de l'OTAN signaren un acord pel qual els Estats Units desenvoluparien un míssil aire-aire d'abast mitjà per substituir l'AIM-7 Sparrow, mentre que el Regne Unit i Alemanya desenvoluparien un míssil aire-aire de curt abast per substituir l'AIM-9 Sidewinder. El disseny americà desembocà en l'AIM-120 AMRAAM, mentre que l'europeu en l'AIM-132 ASRAAM.
Després de la reunificació alemanya l'any 1990 la força aèria alemanya tingué accés a un ampli estoc de míssil aire-aire soviètics Vímpel R-73 (denominació OTAN AA-11 Archer) i descobriren que tenia una maniobrabilitat i cercadors notablement millors que els equivalents occidentals. Això portà a Alemanya a abandonar el projecte ASRAAM i iniciar el desenvolupament d'un nou míssil amb toveres orientables per aconseguir una alta maniobrabilitat. Aquest és el projecte que donà com a resultat l'IRIS-T.
El desenvolupament del míssil s'inicià el 1998 amb un consorci de 8 països europeus: Alemanya, Grècia, Noruega, Itàlia, Espanya i Suècia. El projecte s'encarregà a l'empresa alemanya Diehl BGT Defence amb la participació de múltiples proveïdors d'aquests països. La primera prova de llançament en vol d'un míssil es va realitzar el 2002 i a finals de 2004 en comença la producció.
Després de tot el procés de desenvolupament i proves operatives la Luftwaffe va rebre els primers míssils el 5 de desembre de 2005.

## Rendiment de combat

Gran resistència a les contramesures electròniques (ECM), alta discriminació d'objectius i supressió de bengales, extrema maniobrabilitat(60 g, 60°/s) i de 5 a 8 vegades més abast màxim que un AIM-9L Sidewinder. Fins i tot objectius situats darrere de l'avió llançador poden ser destruïts per l'IRIS-T.

## Socis de desenvolupament

L'any 1995 Alemanya va anunciar el programa de desenvolupament i producció de l'IRIS-T. Si uniren diversos països amb les participacions indicades a la llista següent. El 2003 Espanya s'associà com a soci comprador. El repartiment de la producció serà:
* Alemanya 46%
* Itàlia 19%
* Suècia 18%
* Grècia 13%
* 4% dividit entre Canadà i Noruega.

## Variants
### IDAS

L'IDAS és una versió navalitzada del míssil, que pot ser disparada des d'un submarí gràcies a la càpsula i sistema de llançament específic. Està dissenyada per a destruir amenaces aèries (com a avions o helicòpters), vaixells de superfície o fins i tot objectius terrestres propers a la costa. S'està desenvolupant específicament pels nous submarins de combat Tipus 212 de la Marina Alemanya.

### IRIS-T SL

L'IRIS-T SL és una versió antiaèria disparada des de plataformes de llançament terrestres (és míssil terra-aire) i guiada per radar.
* Carregant un IRIS-T a un Eurofighter Typhoon
* Components del míssil
* Maqueta de la variant IDAS
* Míssil IRIS-T SL

## Usuaris
### Alemanya

    1.250

### Espanya

    770, amb un pressupost original de 247 milions de € i un final de 291 milions.

### Grècia

    350

### Àustria

    25

### Suècia

    400

### Noruega

    150

### Itàlia

    450

### Bèlgica

    500

### Països Baixos

    500

### Aràbia Saudita

    1.400

### Sud-àfrica

    10 (únics entregats d'una ordre de compra original de 30)

### Tailàndia

    En entrega, 220 encarregats

## Vegeu també

* Míssil aire-aire
* Guiatge de míssils
* Caça (avió)

## Enllaços externs

* Descripció de l'IRIS-T a la pàgina oficial del de l'empresa alemanya Diehl BGT Defence que el fabrica. Arxivat 2011-07-18 a Wayback Machine.

## Referències

* 1 2 Ministerio de Defensa. «Evaluación de los Programas Especiales de Armamento (PEAs)» (en castellà). Madrid: Grupo Atenea, 01-09-2011. Arxivat de l'original el 24 d’octubre 2013. [Consulta: 30 setembre 2012].
* ↑ «IRIS-T Air-to-Air Guided Missile, Germany». Kable Intelligence Limited. [Consulta: 19 abril 2015].
* 1 2 deagel.com: Spain Joins IRIS-T Program
* 1 2 http://www.diehl.com/en/diehl-defence/press-media/subjects-in-the-focus/iris-t-the-short-distance-missile-of-the-latest-generation.html Arxivat 2014-03-30 a Wayback Machine.
* ↑ http://armstrade.sipri.org/armstrade/page/trade_register.php Arxivat 2010-04-14 a Wayback Machine.